Vazhdojnë shqetësimet për ekonominë evropiane
Tregjet pësuan rënie në shumë vende, mes tyre Gjermania, Franca, Spanja, Italia dhe Greqia
Deri në mesditë, indeksi DAX i Gjermanisë kishte rënë me më shumë se 5 për qind dhe indeksi CAC-40 në Francë kishte rënë me 3,4 për qind. thotë Robert Halver, i Bankës Baader në Frankfurt, ndërsa shtohet pakënaqësia ndaj udhëheqësve evropianë. Edhe vlera e indeksit krysor në Britani ra me 3,6 për qind. Ndërkohë, Banka Qendrore Evropiane ndërmori masa për të parandaluar një katastrofë të menjëhershme ekonomike në Itali dhe Spanjë. Kjo u pasqyrua sot edhe në përgjigjen e tregjeve dhe të shkallës së interesit në vendet e Eurozonës. Shkalla e interesit për bondet 10 vjeçare të Spanjës ra nën 5 për qind, pasi arriti në 6,5 për qind para një jave. Në Itali, kjo shifër ishte 5,1 për qind, gjithashtu më shumë se 1 për qind më e ulët para ndërhyrjes së Bankës Qendrore Evropiane. Greqia nga ana e saj ka ndaluar për dy muaj shitjet në afat të shkurtër të aksioneve, duke filluar nga sot, pasi vlerave e aksioneve në tregun e Athinës ra dje në nivelin më të ulët në 14 vjet. Indeksi i aksioneve të Greqisë ra dje 6 për qind, niveli më i ulët që nga janari i vitit 1997. Në Athinë, Leonidas Stergiou, analist ekonomik dhe kryeredaktor i gazetës Kathimerini, tha se problemet e Greqisë kanë dy burime: Greqia u shpëtua nga falimentimi vitin e kaluar me anë të një pakete ndihmash prej 110 miliardë eurosh nga partnerët evropianë dhe nga Fondi Monetar Ndërkombëtar, madje që prej atëhere ai vend ka marrë edhe një paketë të dytë ndihmash.